Սուրբ Հակոբ եկեղեցի (Լիոն)

Անվան այլ կիրառումների համար տե՛ս՝ Սուրբ Հակոբ եկեղեցի (այլ կիրառումներ) Սուրբ Հակոբ եկեղեցի, Լիոն քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ֆրանսիայի հայոց թեմին։ Կազմակերպում է Ֆրանսիայի Լիոն քաղաքում բնակվող առաքելական ֆրանսահայության հոգևոր կյանքը։ Գտնվում է Լիոնի 3-րդ թաղամասում՝ 40 rue d'Armée հասցեում։ Եկեղեցին նվիրված է Հակոբ Մծբնացուն։ Պատմություն Նախքան Ֆրանսիայի հայոց թեմի կազմավորումը, Ամենայն Հայոց Կաթողիկոս Մկրտիչ Ա Վանեցու կոնդակով 19-րդ դարի վերջին հիմնադրվել էր Արևմտյան Եվրոպայի հայրապետական պատվիրակությունը։ Դրա կազմում որոշ ժամանակ անց Ֆրանսիայի տարածքում առանձնացել էին Փարիզի, Լիոնի և Մարսելի շրջանները, որոնցից էլ 2006 թվականին ձևավորվեց Ֆրանսիայի հայոց թեմը՝ Ամենայն Հայոց կաթողիկոս Գարեգին Բ-ի կոնդակով։ Եկեղեցի 1954 թվականին եկեղեցական հանձնաժողովի նախաձեռնությամբ Շինարար տիկնանց հանձնախմբի և Հայաստանյայց եկեղեցու երիտասարդական միության գործակցությամբ (բարերար Կարապետ Հակոբյանի նյութական օժանդակությամբ) Լիոնում կառուցվել է առաջնորդանիստ սուրբ Հակոբ եկեղեցին։ Եկեղեցին 1963 թվականի հունիսի 30-ին՝ Սերովպե Մանուկյանի կողմից: Ծրագիրը ֆինանսավորվում է հանրաճանաչ բաժանորդագրության միջոցով, որի հիմնական մասնակիցն էր Կարապետ Հակոբյանը: Եկեղեցին ծառայում է ոչ միայն հոգևոր-մշակութային, այլև հասարակական-քաղաքական տարաբնույթ միջոցառումների համար։ Եկեղեցին կառուցված է հայկական եկեղեցական ճարտարապետությանը բնորոշ ոճով, ունի հստակ առանձնացված զանգակատուն։ Բակում դրված են Հայաստանից բերված խաչքարեր։ 2023 թվականին հայ համայնքը տոնել է եկեղեցու 60-ամյակը՝ կրոնական, երաժշտական ​​և մշակութային միջոցառումներով։ Տես նաև Հայերը Լիոնում Ծանոթագրություններ Գրականություն Լիոնի Ս. Հակոբ Մայր եկեղեցու քսանամյակը և հայրապետական գնահատություններ